Beacon VC ลงทุนใน Cryptomind Group ก้าวเข้าโลกของสินทรัพย์ดิจิทัล
Beacon VC หรือ บีคอน วีซี บริษัทเงินร่วมทุนของธนาคารกสิกรไทย ประกาศลงทุนในบริษัท คริปโตมายด์ กรุ๊ป โฮลดิ้งส์ การก้าวสู่การลงทุนในสินทรัพย์ดิจิทัล
13 ธ.ค. 2564

นายธนพงษ์ ณ ระนอง กรรมการผู้จัดการ บริษัท บีคอน เวนเจอร์ แคปิทัล จำกัด เปิดเผยว่า บริษัทได้เข้าลงทุนเชิงกลยุทธ์ในบริษัทคริปโตมายด์ กรุ๊ป เพื่อเปิดโอกาสให้บีคอน วีซีและธนาคารกสิกรไทย ได้เข้าถึงและเข้าใจในตลาดสินทรัพย์ดิจิทัลที่มีการเติบโตอย่างรวดเร็ว ซึ่งทางคริปโตมายด์ กรุ๊ป มีชื่อเสียงและประสบการณ์มาอย่างยาวนานในเครือข่ายของนักลงทุนสินทรัพย์ดิจิทัลในประเทศไทย และยังมีการเติบโตอย่างก้าวกระโดดในธุรกิจการจัดการเงินทุนสินทรัพย์ดิจิทัลในปีที่ผ่านมา นอกจากนี้ บีคอน วีซี ยังมีความมั่นใจและประทับใจในทีมผู้ก่อตั้งบริษัทที่เป็นผู้ที่มีความรู้และความสามารถในตลาดนี้อย่างแท้จริง รวมทั้งมีบทบาทสำคัญในการส่งเสริมและผลักดันการให้ความรู้ ความเข้าใจเพื่อให้เกิดการเติบโตของตลาดสินทรัพย์ดิจิทัลในประเทศไทยอย่างยั่งยืนการลงทุนในคริปโตมายด์ กรุ๊ป ของบีคอน วีซี ถือเป็นการลงทุนตรงในบริษัทที่เทำธุรกิจเกี่ยวกับสินทรัพย์ดิจิทัลเป็นบริษัทแรกและถือเป็นการลงทุนตรงเป็นลำดับที่ 15 ในการลงทุนตรงทั้งหมดของ บีคอน วีซี ในประเทศไทยและในเอเชียตะวันออกเฉียงใต้ สำหรับการลงทุนก่อนหน้านี้ของบีคอน วีซี ได้แก่ บริษัท Aspire Financial Technologies ผู้ให้บริการแพลทฟอร์มการเงินสำหรับกลุ่มลูกค้า SMEs บริษัท Nium ผู้ให้ให้บริการโอนเงินข้ามประเทศ บริษัท Grab ผู้ให้บริการเรียกรถและบริการทางการเงินชั้นนำของอาเซียน และบริษัท Carro แพลตฟอร์มซื้อขายรถยนต์ที่ใหญ่ที่สุดในเอเชียตะวันออกเฉียงใต้ เป็นต้นนายอัครเดช เดี่ยวพานิช ผู้ก่อตั้งและประธานเจ้าหน้าที่บริหาร บริษัท คริปโตมายด์ กรุ๊ป โฮลดิ้งส์ จำกัด เปิดเผยว่า คริปโตมายด์ กรุ๊ป มีความมุ่งมั่นที่ต้องการให้คนไทยได้มีโอกาสเข้าถึงและกล้าที่จะลงทุนในสินทรัพย์ดิจิทัลมากขึ้น สามารถเข้าถึงมิติใหม่ของโลกการลงทุนในบล็อกเชนและคริปโตเคอเรนซีได้อย่างปลอดภัย โดยการระดมทุนในครั้งนี้ บริษัทจะใช้เงินทุนนี้ในการพัฒนาแพลตฟอร์มเและนำเสนอผลิตภัณฑ์และนวัตกรรมใหม่ ๆ ที่โดดเด่นของโลกสินทรัพย์ดิจิทัล คัดสรรโดยทีมงานผู้เชี่ยวชาญเพื่อให้ผู้บริโภคเข้าถึงได้อย่างมั่นใจและกว้างขวางมากขึ้นอีกด้วยบริษัทเชื่อว่าการได้พาร์ทเนอร์อย่างบีคอน วีซี ของธนาคารกสิกรไทย จะช่วยเสริมความแข็งแกร่งให้กับบริษัทและช่วยต่อยอดให้กลุ่มลูกค้าของธนาคารในการเข้าถึงสินทรัพย์ดิจิทัลได้มากยิ่งขึ้น โดยบริษัทหวังที่จะเป็น one-stop service ในด้านสินทรัพย์ดิจิทัลระดับโลก ทั้งในด้านการให้คำปรึกษาด้านการลงทุนและการพัฒนาธุรกิจ รวมไปถึงการทำหน้าที่เป็นผู้จัดการเงินทุนในสินทรัพย์ดิจิทัลผ่านบริษัทในเครือ Merkle Capital และ Elkrem Capital ทั้งนี้บริษัทคาดว่าจะมีสินทรัพย์ภายใต้การบริหารจัดการมากกว่า 1,000 ล้านบาท ภายหลังจากได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)ทั้งนี้ Cryptomind Group ประกอบธุรกิจให้คำปรึกษาและการลงทุนในสินทรัพย์ดิจิทัลชั้นนำของประเทศไทย เพื่อมุ่งสู่เป้าหมายเป็น One-stop service solution ในด้านสินทรัพย์ดิจิทัลระดับโลก และจะช่วยเปิดประตูไปสู่การนำเสนอบริการและผลิตภัณฑ์ใหม่ ๆ อีกมากมายที่จะช่วยเพิ่มมูลค่าให้กับนักลงทุนไทย เมื่อเร็ว ๆ นี้ ก.ล.ต. ได้ออกใบอนุญาตให้ Cryptomind Advisory ซึ่งเป็นหนึ่งในบริษัทลูกของคริปโตมายด์ กรุ๊ป สามารถดำเนินธุรกิจการให้บริการที่ปรึกษาสินทรัพย์ดิจิทัลแห่งแรกของไทยอย่างเป็นทางการปัจจุบัน บริษัทได้เปิดบริการให้คำแนะนำและวิจัยการลงทุนด้านสินทรัพย์ดิจิทัลแก่ทั้งกลุ่มบุคคลและนิติบุคคล การบริหารจัดการด้านมีเดีย และงานอีเว้นท์ รวมถึงให้คำปรึกษากับกลุ่มธุรกิจที่เกี่ยวข้องในด้านบล็อกเชน และสินทรัพย์ดิจิทัลชั้นนำระดับโลก อาทิ โปรเจคแพลตฟอร์มเกม GuildFi ที่ระดมทุนสำเร็จกว่า 4,700 ล้านบาทจากนักลงทุนทั่วโลก เพื่อต่อยอดความสำเร็จ คริปโตมายด์ กรุ๊ปได้จัดตั้ง บริษัท เมอร์เคิล แคปปิตอล จำกัด (Merkle Capital) ซึ่งปัจจุบันอยู่ระหว่างขอใบอนุญาตประกอบผู้จัดการเงินทุนสินทรัพย์ดิจิทัลจากสำนักงาน ก.ล.ต. เพื่อให้คนไทยได้มีช่องทางในการลงทุนสินทรัพย์ดิจิทัลที่ง่าย ปลอดภัยยิ่งขึ้น บริหารโดยผู้เชี่ยวชาญของเราเกี่ยวกับบีคอน เวนเจอร์ แคปิทัล (Beacon Venture Capital หรือ Beacon VC)บีคอน เวนเจอร์ แคปิทัล (Beacon VC) จัดตั้งขึ้นในปี 2560 โดยทำหน้าที่เป็นกองทุนร่วมลงทุนของธนาคารกสิกรไทย Beacon VC มีนโนบายในการเข้าลงทุนเชิงกลยุทธ์เพื่อต่อยอดการดำเนินงานเชิงเทคโนโลยีของธนาคาร โดยมุ่งเน้นการลงทุนในสตาร์ทอัพที่มีการนำเทคโนโลยีมาใช้ ไม่ว่าจะเป็นบริษัทที่ตั้งขึ้นมาใหม่ (Early Stage) จนถึงบริษัทที่อยู่ในช่วงขยายธุรกิจ (Growth Stage) โดยไม่จำเป็นต้องเป็นธุรกิจที่พัฒนาเทคโนโลยีด้านการเงิน (Fintech) เท่านั้น แต่รวมถึงเทคโนโลยีสำหรับผู้บริโภค (Consumer Technology) และเทคโนโลยีสำหรับธุรกิจ (Enterprise Technology) ทั้งนี้ กองทุน Beacon VC ได้มีการเพิ่มเงินลงทุนเพื่อลงทุนในอุตสาหกรรมที่หลากหลายขึ้น โดยมีเงินลงทุนรวมทั้งสิ้น 185 ล้านเหรียญสหรัฐฯ และได้ลงทุนในหลายบริษัททั้งในและต่างประเทศ เช่น FlowAccount, Jitta, Builk, Grab, Nium และ Aspire เป็นต้นเกี่ยวกับ บริษัท คริปโตมายด์ กรุ๊ป โฮลดิ้งส์ จำกัด (Cryptomind Group)Cryptomind Group ก่อตั้งขึ้นในปี 2017 เริ่มต้นจากการรวบรวม ข่าวสาร บทความ และบทสัมภาษณ์ผู้เชี่ยวชาญด้านสินทรัพย์ดิจิทัล เพื่อสร้าง Community, Event, และ Media ในการให้ความรู้ คำปรึกษา ทำวิจัยด้านการลงทุนในสินทรัพย์ดิจิทัล รวมถึงให้คำปรึกษา โปรเจคด้าน Blockchain และ Cryptocurrency ชั้นนำระดับโลก จนมีผู้ติดตามรวมมากกว่า 500,000 คน อาทิ Bitcoin Addict Thailand, Kim DeFi Daddy, Blockchain Review, Coinman, Sanjay Popli และ Cryptomind Academy บริษัท Cryptomind ยังเป็นหนึ่งในผู้นำการจัดงาน “Blockchain Thailand Genesis” ที่มีการจัดขึ้นในทุกๆปีซึ่งถือเป็นงานบล็อกเชนที่ใหญ่ที่สุดในประเทศไทยอีกด้วย นอกจากนี้เรายังมีบริษัทในเครือที่ทำหน้าที่เป็นผู้จัดการเงินทุนในสินทรัพย์ดิจิทัล ได้แก่ Merkle Capital และ Elkrem Capital อีกทั้ง Cryptomind Advisory ที่ให้บริการที่ปรึกษาสินทรัพย์ดิจิทัลแห่งแรกของไทยอย่างเป็นทางการ